GiliGold/VAD_KnessetCorpus huggingface dataset:
אלי אפללו:
אני רוצה לציין את חברת הכנסת לימור סון הר מלך, שהגיעה לפה
אלי אפללו:
 תעבירי לנו בבקשה את אותם חוקים ספציפיים שאת חושבת שצריך לקדם
הר מלך:
אנחנו שמענו את הדברים, ואנחנו מכירים אותם לצערנו היטב
הר מלך:
 את המחירים הכבדים שהילדים במדינת ישראל משלמים, ילדים ונוער במדינת ישראל משלמים עבור זה שיש מעבר לזה שיש באמת את החשיפה, ודיברו פה על הבחירה, אבל בסוף צריך לזכור – אין בחירה
הר מלך:
 יש מי שיש לו אינטרסים שדווקא התכנים האלה, הם התכנים שהם ייחשפו אליהם, שדווקא התכנים האלה הם אלה שאליהם הם יגיעו, ולשם הוא מכוון
הר מלך:
 ולכן, אני אומרת, אין מה לעשות
הר מלך:
 היינו מעדיפים שתהיה פה חברה מתוקנת שתבין ושיהיה להורים את הדעת להבין איזה דבר זה
הר מלך:
 אבל באמת, כמו שנאמר פה, אני חושבת שאנחנו צריכים דרך החקיקה בצורה מושכלת לייצר את מערכת היחסים, כפי שנאמר פה, הנכונה עם הרשת, עם העולם הדיגיטלי
אלי אפללו:
 אני יוצא מפה במצב שהוא יותר קשה ממה שנכנסתי, כי לפחות היום אני מודע לזה יותר
אלי אפללו:
 אני מבין שיש פה הרבה מאוד חסרים כדי לטפל בבעיה, ואנחנו מפגרים גם בטיפול בבעיה, כי הדברים רצים הרבה יותר מאיתנו
אלי אפללו:
 אין ספק שאנחנו צריכים פה שילוב זרועות – זאת המילה שאני יוצא ממנה מפה
אלי אפללו:
      החלטות:  1
אלי אפללו:
	הוועדה מודה לכל המשתתפים בדיון וקוראת לשיתוף פעולה בין כל הגורמים: ממשלה, חברה אזרחית וחברות טכנולוגיות
אלי אפללו:
	הוועדה קובעת שהטלת האחריות  להגנה על קטינים ברשת על הפלטפורמות החברתיות באמצעות סינון תכנים פוגעניים והגבלת הגיל – מנוגדת לאינטרסים שלהם ותפקידו של הרגולטור – כנסת וממשלה לפעול בנושא בחקיקה ובאכיפה
אלי אפללו:
      למשרד לביטחון לאומי - מוקד 105  3
אלי אפללו:
	הוועדה מודה למוקד 105 ועל פעולתה  מבקשת לקבל את נתוני המדידה  בנוגע להשפעת פעילות המוקד על מוגנות הילדים והנוער
אלי אפללו:
      למשרד התקשורת  1
אלי אפללו:
	הוועדה מבקשת לקבל דיווח מה נעשה בעניין  פעילות המשרד בנוגע לחברות התקשורת שאינן עומדות בהוראות החוק המחייבת את ספקיות האינטרנט לספק שירותי סינון תכנים ללא תשלום
אלי אפללו:
  2
אלי אפללו:
	הוועדה מבקשת את התייחסות המשרד לגבי אכיפת גיל השימוש באפליקציות
אלי אפללו:
  3
אלי אפללו:
	הוועדה מבקשת לשנות את ברירת המחדל לסינון תכנים
אלי אפללו:
      למשרד המשפטים  4
אלי אפללו:
	הוועדה קוראת לקדם את המלצות ועדת דוידי  להתאמת המשפט לאתגרי החדשנות והאצת הטכנולוגיה
אלי אפללו:
  5
אלי אפללו:
	הוועדה קוראת לקדם חקיקה בנושא הגנה הפרטיות ובנושא הזכות להישכח – שיהיו הבסיס להגבלת שימוש של קטינים באפליקציות ובסיס לאכיפה
אלי אפללו:
      למשרד החינוך  6
אלי אפללו:
	הוועדה מבקשת לקדם חינוך ילדים והורים בנושא
אלי אפללו:
  7
אלי אפללו:
	הוועדה מבקשת  להוציא חוזר מנכ"ל שיאמץ את המלצות המשרד שלא להכניס  טלפונים ניידים לכיתות, ולצמצם את השימוש בזמן הלימודים      למשרד המשפטים ולמשרד התקשורת 8
אלי אפללו:
	הוועדה מבקשת לקדם חקיקה בנושא הזכות להישכח, או לפחות להביא חקיקה כזאת גם באופן פרטי, אם היא לא מתקדמת באופן ממשלתי
אלי אפללו:
      תודה רבה לכולם
אלי אפללו:
 יום טוב
אלי אפללו:
בוקר טוב לכולם, היום בישיבת הוועדה לזכויות הילד אנחנו נדון בנושא תאונות הדרכים של ילדים ונערים
אלי אפללו:
 נכון שצריך לטפל בתאונות הדרכים בכלל, והדברים האלה נעשים גם בוועדות אחרות במשכן, אבל אני רוצה להתרכז במיוחד בילדים ונוער, כי הנתונים לא טובים
אלי אפללו:
 אני אומר נתונים לא טובים כי ישנן מגמות, וכשאני מסתכל על המספרים אנחנו רואים משנת 2020  גידול במספר ההרוגים
אלי אפללו:
 בשנת 2020 היו 25, עלה ל-27, 29 ו-35 בשנת 2023
אלי אפללו:
 זו מגמת עלייה מאוד מדאיגה
אלי אפללו:
 אותו דבר לגבי עלייה בקרב רוכבי האופניים החשמליים – אני מדבר על הרוגים בלבד, שלא נדבר על פצועים קשה ופצועים בכלל, גם זה נתון שחשוב לציין
אלי אפללו:
 בקרב רוכבי האופניים החשמליים אנחנו רואים כמעט הכפלה – 13, 12 ו-26 הרוגים ב-2023
אלי אפללו:
 אלו נתונים של אור ירוק, ואני מעריך מאוד את הפעילות שלכם
אלי אפללו:
     אין ספק שחשוב מאוד לנסות להקטין את תאונות הדרכים
אלי אפללו:
 אני רואה את הגורמים לתאונות דרכים בשני נושאים – הגורם התשתיתי והגורם האנושי, ובשניהם אפשר לטפל
אלי אפללו:
 מהניסיון שלי, הגורם האנושי מאוד בעייתי, והגירויים – בשנים האחרונות אנחנו מדברים על שימוש בטלפון סלולרי, ועל הסחת הדעת לכל מיני דברים אחרים – גורמים לתאונות, ואלו דברים שתלויים בנו
אלי אפללו:
 בנוגע להסברה, כשאני מסתכל על ילדים רצים לכביש או נכנסים למעבר חציה, וכל אחד יודע: במעבר חציה אני בטוח מאוד, אבל מסתכלים רק על הפלאפון, על המדרכה, או על הכביש, ולא ממש ימינה ושמאלה לראות רכב שמגיע
אלי אפללו:
      אין ספק שאנחנו לא משקיעים מספיק, בלשון המעטה
אלי אפללו:
 התקציבים של הרשות לבטיחות בדרכים הולכים ויורדים
אלי אפללו:
 המגמה של מספר ההרוגים בתאונות הדרכים הולכת ועולה לעומת המגמה של השקעת המדינה בתקציבים שמיועדים לחינוך, הסברה, פעילויות וכך הלאה, ונעשות על ידי הרשות לבטיחות בדרכים – שהולכת וקטנה
אלי אפללו:
 פה אני חושב שאנחנו צריכים לעשות מאמץ, כי המספרים באמת לא הגיוניים
אלי אפללו:
 כשאנחנו מתקצבים את הרשות לבטיחות בדרכים ב-60 מיליון שקל בשנה, זה אומר שאנחנו בעצם מוותרים על החיים של הילדים
אלי אפללו:
 זו המשמעות
אלי אפללו:
 אני שוחחתי עם משרד האוצר וגם עם שר האוצר בוועדת הכספים, וביקשתי להתייחס לנושא הזה בתקצובים שונים לחלוטין
אלי אפללו:
 אני יודע שזה לא משתנה ביום אחד, אבל המגמה הייתה מגמת ירידה
אלי אפללו:
 כשהקימו את הרלב"ד, למיטב זכרוני, דיברו על 300 או 400 מיליון והיום אנחנו מדברים על 15% ממה שתוקצב או ממה שדובר בעבר, אז למה אנחנו מצפים?      לכן אני חושב שאנחנו חייבים לפעול במספר נקודות, גם מהכיוון של הגורם האנושי, וגם מהכיוון של התשתיות, וכמובן לתקצב את הדברים האלה בהתאם
אלי אפללו:
 אני בכלל חושב שצריכה להיות פה גם תוכנית ברורה עם משימות לכל הגורמים שעוסקים בנושא, אם זה משרד החינוך, אם זה רשויות מקומיות ומשרד התחבורה עצמו, שהוא בעצם אחראי על הרלב"ד, וכל הגופים והשחקנים שמתכללים את הפעילות הזאת
אלי אפללו:
 אנחנו הזמנו לפה כמובן גורמים מהתחום ואני אתחיל מאור ירוק
אלי אפללו:
 יש נתונים שרציתם להציג, בבקשה
ליעד קייקוב:
בוקר טוב, ותודה רבה על כינוס הדיון החשוב הזה
ליעד קייקוב:
 סיימנו עכשיו שנה שנהרגו בה 35 ילדים, וזה המספר הכי גבוה של ילדים שנהרגו בתאונות דרכים ב-13 השנים האחרונות
ליעד קייקוב:
 זה אומר שמבחינת בטיחות בדרכים אנחנו בשפל וחזרנו לשנת 2010
ליעד קייקוב:
 במקום להתקדם ולראות את התוצאות של הטכנולוגיה שיש ברכבים, ואת כל ההשפעות שיכולנו להשפיע ולשנות – חזרנו אחורה
ליעד קייקוב:
 גם עכשיו, בשנת 2024, נהרגו מתחילת השנה שני ילדים עד גיל 14 וחמישה נערים בגילים 19-15 במוות שאפשר היה למנוע
ליעד קייקוב:
 תאונות דרכים הן לא גזירת גורל
ליעד קייקוב:
 מפילוח הנתונים, אנחנו רואים ש-22 ילדים מתוך 35 הילדים, כמעט 70%, נהרגו כהולכי רגל
ליעד קייקוב:
 זה אומר ששם אנחנו צריכים להתמקד
ליעד קייקוב:
 ואם בוחרים איפה להתמקד, אפשר להתמקד בסביבת מוסדות החינוך, שם הילדים נמצאים הכי הרבה ושם הם גם לומדים
ליעד קייקוב:
 מעבר למה שהם לומדים במסגרות החינוכיות, זה המקום שלהם - - -
איילת גבעתי:
הם לא נהרגים שם
ליעד קייקוב:
אולי הם לא נהרגים בעיקר שם – אגב, אין נתונים על זה שהם לא נהרגים בעיקר שם, אני אשמח לראות
ליעד קייקוב:
 שם הם לומדים ליישם את מה שהם למדו בבית הספר
ליעד קייקוב:
 הם לומדים שם, כשיש להם מסלול בטוח לבית הספר, כשמעבר החציה צבוע כמו שצריך, כשיש משמרות זה"ב או גורם אחר, כשיש פסי האטה
ליעד קייקוב:
 בנתונים בדוח של 2023 שפרסמה הרלב"ד, ראינו שב-50% מבתי הספר אין פסי האטה, ואין מעקות בטיחות שמונעים מהילדים לרוץ ולהתפרץ לכביש
ליעד קייקוב:
 זה המקום של הילדים האלה לתרגל וליישם את מה שהם לומדים ואת כל מסרי הבטיחות בדרכים
ליעד קייקוב:
 אם הם לא יוכלו לתרגל את זה באופן בטוח בסביבת בתי הספר, ככל הנראה הם לא יצליחו לתרגל את זה וליישם את הדברים בשעת אמת
ליעד קייקוב:
     חשוב להבין שלילדים יש מאפיינים ייחודיים, ותכף נועה, רכזת חינוך וקהילה באור ירוק, תפרט עליהם
ליעד קייקוב:
 יש להם מאפיינים ייחודיים שצריך להתייחס אליהם, וגם אל התשתיות, האכיפה, החינוך והחקיקה צריך להתייחס
ליעד קייקוב:
 לצורך העניין, כיום אין חוק שמגביל מהירות ל-30 קמ"ש בסביבת בתי ספר וגני משחקים
אלי אפללו:
האמת היא שלא צריך חוק
אלי אפללו:
 בוועדות התנועה המקומיות אפשר להחליט שבמקומות מסוימים מורידים ל-30 קמ"ש, הכי פשוט
נועה ליבורקין:
צריך לוודא שזה קורה
ליעד קייקוב:
נכון שאפשר, אבל ברגע שזה יהיה מעוגן בחוק אנחנו נדע שזה קורה
ליעד קייקוב:
 30 קמ"ש מוכח כמפחית תאונות דרכים ב-36%
ליעד קייקוב:
 זה אומר שאם אנחנו ניתן לכל רשות להחליט על זה, יש רשויות שזה לא יקרה בהן
אלי אפללו:
תלוי גם במיקום של בית הספר
אלי אפללו:
 אני לא חושב שאנחנו צריכים להחליט על חוק שליד כל מתקן חינוכי נשים 30 קמ"ש
אלי אפללו:
 אם נניח הוא נמצא קרוב לכביש מהיר – זאת אומרת יש דברים שלא חייבים בהם חוק
אלי אפללו:
 אני אומר את זה כי ברגע שמגיעים לוועדות התנועה, בבתי ספר, בגנים, או כל דבר אחר ורואים שבאמת קיימת בעיה לבית הספר, אפשר להקטין מהירות
אלי אפללו:
 אני מסכים שמהירות היא גורם או בין הגורמים לבעיה של תאונות הדרכים, אין לי ספק בכלל, אבל כמו שאני לא אשים חוק שצריך גדר בטיחות ליד כל בית ספר
אלי אפללו:
 זאת אומרת, אני חושב שישנן ועדות שעושות את העבודה, אבל מישהו צריך להביא להן את זה
אלי אפללו:
     נכון שיותר קל לי לעשות את זה כמחוקק, אבל אלו חוקים שלא תמיד אפשר ליישם
אלי אפללו:
 צריך באמת להיכנס לתוך הבעיה, ולאפיין או לקבוע את הקריטריונים, ואפשר לעשות את זה גם בלי החוק
אלי אפללו:
 אני מקבל את זה ואין ספק שהמהירות היא גורם
ליעד קייקוב:
בסופו של דבר, כמו שאמרת, זה עניין של סדר עדיפויות
ליעד קייקוב:
 היכן שיש ילדים, החיים שלהם הם מקום ראשון בסדר העדיפויות – זו העמדה שלי
ליעד קייקוב:
 כמו שאמרת, יש הנחיה של משרד התחבורה להפחית את המהירות ל-30 קמ"ש, אבל ב-35% ממוסדות החינוך מהירות התנועה בסביבתם אינה מוגבלת
ליעד קייקוב:
 האכיפה יכולה מאוד לעזור בעניין הזה
ליעד קייקוב:
 כשאנחנו מפלחים את הנתונים, אנחנו מדברים על שעות הבוקר ובעיקר שעות הצהריים ורואים שבשעות הצהריים ואחר הצהריים – השעות של הלחץ, כשההורים מאוד ממהרים לאסוף את הילדים שלהם, מאוד ממהרים להגיע לחוגים – שם הילדים נפגעים יותר
ליעד קייקוב:
 שם אפשר להגביר את האכיפה, ולוודא שההורים, תוך כדי סיום או תחילת יום העבודה, לא משתמשים בטלפון הנייד תוך כדי נהיגה
אלי אפללו:
סליחה, אני מבקש הפסקה של שתי דקות
ליעד קייקוב:
כמו שאמרתי קודם, הכלים ברורים ופשוטים, והם גם זולים
ליעד קייקוב:
 אנחנו מדברים על מעקות בטיחות ופסי האטה אם מדברים על תשתיות, הצבת שוטר או פקח והגברת האכיפה בשעות המסוימות והייעודיות שאנחנו יודעים שבהן נפגעים יותר, ומשמרות הזה"ב, שמאוד עוזרות וגם מלמדות את הילדים ליישם את מה שהם למדו בבית הספר
ליעד קייקוב:
 וכמובן גם חינוך, בשביל זה נועה ליבורקין פה, מנהלת חינוך וקהילה בעמותת אור ירוק
נועה ליבורקין:
בוקר טוב, אנחנו בעמותת אור ירוק מהווים גוף ידע מאוד משמעותי בתחום הבטיחות בדרכים, ועיקר העשייה שלנו היא במסגרות חינוך פורמליות ובלתי פורמליות
נועה ליבורקין:
 ביחד עם השותפים העיקריים שלנו, גם אגף זה"ב נגישות ואורח חיים בריא וגם הרלב"ד, אנחנו כותבים והוגים, ובעצם מורידים למסגרות החינוך כל מיני תוכניות חינוכיות
אלי אפללו:
את יכולה לתת דוגמה? אני יודע שאתם עושים עבודה טובה, אבל בשביל הוועדה
נועה ליבורקין:
בוודאי
נועה ליבורקין:
 אנחנו מאוד מאמינים בלהתחיל מהגיל הרך, כבר מהגיל הצעיר ביותר
נועה ליבורקין:
 אנחנו מגיעים לגני הילדים ומפעילים שם את תוכנית זה"ב בגן, שהמטרה שלה להנגיש מסרי בטיחות בצורה שהיא קצת יותר מותאמת לגני הילדים באמצעות מתודות ופדגוגיה מותאמת
נועה ליבורקין:
 אנחנו מפעילים אותה לאורך כל השנה, כשהמטרה העיקרית, גם בגני הילדים וגם בבתי הספר היסודיים, היא לוודא שהילדים האלה רוכשים כישורי חיים בתחום הבטיחות בדרכים, שהם יוצאים מהבית ומגני הילדים ומכירים את המרחב התעבורתי שמשתנה כל הזמן
נועה ליבורקין:
 כמו כל העולם שלנו, גם המרחב התעבורתי כל הזמן משתנה
נועה ליבורקין:
 הרכבים משתנים, הגודל שלהם משתנה
נועה ליבורקין:
 אם תעמידו רכב SUV, שיש היום כמעט לכל משפחה ממוצעת במדינת ישראל, אל מול ילד קטן שיוצא מהגן, אין לנהג סיכוי לראות את הילד ואין לילד סיכוי לראות נהג שיושב ברכב הזה
נועה ליבורקין:
     לכן הם צריכים להכיר את הדברים האלה ולהכיר את המרחב סביבם, את מעברי החציה ואת התמרורים, וגם את השפה התעבורתית – איך מתנהגים במעגל תנועה; איך חוצים נכון את הכביש; למי מחזיקים את היד ולמי לא מחזיקים את היד
נועה ליבורקין:
 כל אלה הם מסרים שאנחנו באור ירוק שמים עליהם דגש כבר מגיל הגן, דרך בתי הספר היסודיים, וגם בתיכונים אנחנו ממשיכים את ההסברה הזו, כמובן בנושאים שרלוונטיים לתיכון
אלי אפללו:
מה היקף הכיסוי? הלוא אתם לא יכולים להגיע לכל כיתה או לכל ילד, ואם כן, באיזו צורה אתם עושים את זה?
נועה ליבורקין:
קודם כול, הלוואי והיינו יכולים להגיע לכל כיתה ולכל ילד
נועה ליבורקין:
 בסוף, כמנהלת תחום חינוך בעמותת אור ירוק, זה החזון שלי וזו השאיפה שלי – שכל ילד יקבל את התוכן הזה כמו שהוא מקבל תכני ליבה במערכת שלו, זה מה שאני שואפת להגיע אליו
נועה ליבורקין:
 ברור שאנחנו לא יכולים להגיע לכולם וברור שזה יושב גם על ענייני תקציב, שאנחנו צריכים לקבל אותו - - -
מקס אבירם:
 אבל אגף זה"ב כן מגיע
אלי אפללו:
אנחנו ניתן זכות דיבור לכולם
נועה ליבורקין:
האגף באמת מגיע לכולם, אנחנו מגיעים כתוספת אקסטרה ואני חושבת שמדובר פה בהצלת נפשות, בהצלת חיים
נועה ליבורקין:
 האקסטרה הזה הוא משמעותי ונותן נופך הרבה יותר משמעותי לנושא הזה
נועה ליבורקין:
 אנחנו מגיעים למי שאנחנו יכולים
נועה ליבורקין:
 ברור שזה תלוי בתקציב ובשיתוף פעולה עם רשויות ועם מוסדות חינוך כאלה ואחרים
אלי אפללו:
אפשר לקבל איזשהו נתון לכמה הגעתם?
נועה ליבורקין:
אנחנו פועלים היום ב-1,200 גנים בכל הארץ בפרויקט זה"ב בגן
אלי אפללו:
מתוך עשרות אלפים
נועה ליבורקין:
מעל 35,000 ילדי גן לוקחים חלק בפרויקט הזה, ובבתי הספר היסודיים הנתונים יותר גדולים, פשוט כי מוסדות החינוך מכילים יותר תלמידים ואנחנו פועלים איתם
אלי אפללו:
 נפנה לרלב"ד
יעקב מזרחי:
בוקר טוב, אני מנכ"ל הרלב"ד בפועל
נאור שירי:
מה זאת אומרת בפועל, אין מנכ"ל?
אלי אפללו:
אין מנכ"ל
אלי אפללו:
 אתה מתפלא? תודה רבה לחבר הכנסת נאור שירי שהגיע לישיבה
אלי אפללו:
 בבקשה, יעקב זכריה
יעקב מזרחי:
כשאנחנו מסתכלים על הנתונים, לצערנו בשנת 2023 נהרגו 361 בני אדם לעומת 340 בשנה שעברה
יעקב מזרחי:
 יש עלייה של 3% במספר ההרוגים
יעקב מזרחי:
 כשאנחנו מסתכלים על המאפיינים של ההרוגים האלו, אנחנו רואים ש-28% מהם היו הולכי רגל, ביניהם הילדים שנדבר עליהם בהמשך
יעקב מזרחי:
 30% מהם משתמשים ברכב פרטי ו-21% הם רוכבי אופנועים וקטנועים
יעקב מזרחי:
 101 בני אדם נהרגו השנה כהולכי רגל
יעקב מזרחי:
 הנתון הזה מראה עלייה של 5% ביחס לשנים הקודמות
יעקב מזרחי:
 116 בני אדם נהרגו בתאונות במעורבות רכב כבד, ופה דווקא יש ירידה ביחס לשנים הקודמות
יעקב מזרחי:
 ועוד נתון אחד, בחברה הערבית יש ירידה – 99 בני אדם נהרגו השנה לעומת 108 בשנה שעברה
יעקב מזרחי:
     בנושא היפגעות הילדים, בשנת 2023 נהרגו 36 ילדים לעומת 29 בשנה הקודמת
יעקב מזרחי:
 כשעשינו זום ונכנסנו פנימה לנתונים, ראינו שיש בולטות של החברה הערבית
יעקב מזרחי:
 אם אנחנו מסתכלים על החברה הכללית אנחנו רואים ששם אין עלייה ואולי אפילו יש ירידה של הרוג אחד
יעקב מזרחי:
 כל העלייה באה לידי ביטוי בחברה הערבית
אלי אפללו:
זאת אומרת, כשאני ציינתי קודם את העלייה משנת 2020 ועד היום, במשך ארבע שנים שהן במגמת עלייה, כל העלייה נגרמת מהמגזר הערבי?
יעקב מזרחי:
ברוב המקרים, ודאי בשנה האחרונה, העלייה היא בחברה הערבית
מרב רפאלי:
אם אנחנו מפלחים את זה, בחברה היהודית רואים דווקא ירידה קלה ובחברה הערבית עלייה
אלי אפללו:
איפה נפגעים, ליד הבית או רחוק מהבית?
יעקב מזרחי:
רובם הולכי רגל
יעקב מזרחי:
 חלק מהם נוסעים ברכב, ויש גם micro mobility
יעקב מזרחי:
 בשנה שעברה נהרגו ארבעה ילדים בגילאים 14-0 על micro mobility, ואני מזכיר שהכלים האלו רלוונטיים מגיל 16 ומעלה
יעקב מזרחי:
 זאת אומרת, הם לא אמורים להתקרב אליהם
יעקב מזרחי:
 כשאנחנו מסתכלים על החברה הערבית, אנחנו רואים שיש שוב התעוררות של תאונות חצר
יעקב מזרחי:
 אני אומר התעוררות כי זו תופעה מוכרת שטופלה בעבר
יעקב מזרחי:
 הייתה ירידה משמעותית בתאונות חצר, ובחודשים האחרונים אנחנו רואים שוב התעוררות של התופעה הזאת
יעקב מזרחי:
 זו תופעה שטיפלנו בה בעבר, יש לנו כלים לטפל בה ונחזור לטפל בה, אני ארחיב על זה בהמשך
יעקב מזרחי:
 אם אנחנו מסתכלים על הטיפול, צריך להמשיך לטפל בכלל הילדים, אבל אנחנו יודעים שאנחנו צריכים להתמקד יותר בחברה הערבית
יעקב מזרחי:
     בטיפול שלנו בילדים אנחנו פועלים מול ילדים כהולכי רגל ומול ילדים כרוכבי אופניים
יעקב מזרחי:
 אתה מכיר את מרכזי ההדרכה שיש לנו, הפעלת מרכז כזה בעיר נתניה עם פעילות מבורכת
יעקב מזרחי:
 אנחנו מטפלים גם בכל הנושא של חגורות ומושבי בטיחות, שכחת ילדים ברכב – למרות שזה פחות קשור לתאונות – וגם בסביבה בטוחה של בית הספר
יעקב מזרחי:
 כמובן שיש שיתוף פעולה מלא עם משרד החינוך ועם הרשויות המקומיות בפעילות שמתבצעת לאורך השנה
יעקב מזרחי:
 אנחנו מקיימים קמפיין ייחודי לקראת החזרה ללימודים, עם מסרים שמופנים גם לילדים, גם לצוות החינוכי, וגם להורים בנושאים הרלוונטיים
יעקב מזרחי:
 אנחנו גם ממקדים פעילות ייחודית לחברה החרדית, ידוע שגם בה יש נקודות שחוזרות על עצמן
יעקב מזרחי:
 אנחנו מפתחים ומטמיעים תכנים בתוכניות הלימודים בתחומים האלו יחד עם משרד החינוך, ואנחנו גם פועלים מול בני הנוער דרך תנועות הנוער, דרך חברות נוער, ודרך קבוצות כדורגל שדרכן אנחנו מטמיעים מסרים בקרב הילדים
אלי אפללו:
יש לכם תוכנית רב-שנתית שאומרת מה צריכים לעשות כדי להוריד את תאונות הדרכים?
יעקב מזרחי:
כן, יש לנו תוכנית רב-שנתית שנבנתה עם נציגים ממשרדי הממשלה ועם הרשויות המקומיות
אלי אפללו:
זו תוכנית עם תקציבים?
יעקב מזרחי:
התוכנית נקראת 50 עד 30, היא נבנתה בשנת 2020 והיא דיברה על עשור של פעילות, כשבסוף העשור אנחנו אמורים להוריד את ה-50% – 50% זה מהתאונות הקשות והקטלניות – והיא עסקה בנושאים שבדקנו ונכון להתמקד בהם
יעקב מזרחי:
 התוכנית הזו כרגע לא מתוקצבת
יעקב מזרחי:
 יש החלטת ממשלה מלפני שנתיים שתקצבה תוכנית של אשכול בטוח, שהיא חלק מהתוכנית הזו, ואנחנו פועלים בתוכנית הזאת היום בצפון
אלי אפללו:
אתה אומר לי שישנה תוכנית, היא נמצאת על המדף, אבל היא לא מתוקצבת ואי-אפשר לפעול בהתאם?
יעקב מזרחי:
התוכנית דורשת תקציבים משמעותיים
יעקב מזרחי:
 ללא תקציבים משמעותיים לא נוכל לקדם אותה
אלי אפללו:
אני רוצה למקד את השאלה – מה התקצוב של התוכנית הזאת?
נאור שירי:
המקורי
יעקב מזרחי:
כשדיברנו על התקצובים של התוכנית הזאת - - -
אלי אפללו:
אתה מדבר על עשור
אלי אפללו:
 נניח שיש איזשהו סכום מסוים, נחלק אותו עכשיו פר שנה
אלי אפללו:
 הלוא בסופו של דבר כדי ליישם תוכנית אתה צריך גם לתקצב אותה
אלי אפללו:
 אם אתה לא מתקצב אתה לא מיישם
נאור שירי:
התוכנית היא החלטת ממשלה?
יעקב מזרחי:
התוכנית הוגשה לממשלה, אין החלטת ממשלה על התוכנית כולה
אלי אפללו:
מתי היא הוגשה?
יעקב מזרחי:
היא הוגשה ב-2020, לפני שהכנסת יצאה לבחירות
יעקב מזרחי:
 חלק ממנה כן הוגש כהחלטת ממשלה, ושם קיבלנו תקציב של 80 מיליון שקל מעבר לתקציב של הרלב"ד
יעקב מזרחי:
 אנחנו פועלים איתו באשכול המפרץ, שם אנחנו מקבלים תוכנית משמעותית ב-18 רשויות של האשכול
אלי אפללו:
אנחנו מדברים על שנת 2024
אלי אפללו:
 התקציב של הרלב"ד, למיטב ידיעתי, מתוקצב כרגע ב-60 מיליון, נכון?
יעקב מזרחי:
התקציב השוטף של הרלב"ד, שהיה בשנתיים האחרונות 70 מיליון, ירד ל-63
אלי אפללו:
אני יודע, ואני מטפל כרגע בהגדלה
יעקב מזרחי:
בתקציב הזה עושים את הפעולות הארציות שאתה מכיר, כולל התקצוב של מטות הבטיחות, שעושים את הפעילויות ברשויות המקומיות
אלי אפללו:
וה-80 מיליון זה תקציב למה?
יעקב מזרחי:
80 מיליון זה תקציב נפרד מעבר לתקציב הזה, שאותו קיבלנו כדי לקדם את תוכנית אשכול בטוח
אלי אפללו:
 זה ייעודי?
יעקב מזרחי:
זה ייעודי לאשכול המפרץ
יעקב מזרחי:
 יש פה תוכנית ייעודית שפועלת באשכול המפרץ ואני מקווה שתסתיים ביוני השנה
אלי אפללו:
כשאתה אומר מפרץ, זה מפרץ חיפה?
יעקב מזרחי:
כן
נאור שירי:
למה דווקא המפרץ?
יעקב מזרחי:
היה תהליך של קול קורא ואיזושהי הסתכלות על נתוני תאונות
יעקב מזרחי:
 פנינו לכל האשכולות הרלוונטיים לפי הנתונים, ואשכול המפרץ היה אשכול שהיו בו ריבוי התאונות, וגם הביע נכונות להיכנס
אלי אפללו:
מתי התחלתם עם הפעילות באשכול הזה?
יעקב מזרחי:
בדצמבר 2022
אלי אפללו:
ויש לכם נתונים?
יעקב מזרחי:
עוד לא
יעקב מזרחי:
 אנחנו ממש בלב העשייה היום
יעקב מזרחי:
 יש עשייה ברוכה מאוד במערכות החינוך ובקהילה, ולצד זה התחילו בחודש-חודשיים האחרונים פעולות בתשתית, שהמהות שלהן הפחתת המהירות ל-30 קמ"ש לא רק באזור בתי ספר, אלא כתפיסה – תפיסת עיר בטוחה, שבזמנו הצגתי לך אותה בנתניה
אלי אפללו:
בוודאי, אני זוכר אותה
יעקב מזרחי:
אנחנו מתחילים ליישם אותה כתפיסת עולם
יעקב מזרחי:
 ב-18 רשויות של האשכול, עבודות התשתית שנעשות היום בחלק מהאשכול יגרמו לכך שברחובות האלה המהירות תפחת ל-30 קמ"ש
אלי אפללו:
אוקיי, זה בנושא תשתיות
אלי אפללו:
 מה בנוגע לגורם האנושי?
יעקב מזרחי:
בגורם האנושי מטות הבטיחות קיבלו תקציב המתוגבר פי עשר ממה שהם מקבלים בשנה רגילה, והם עושים פעילות ענפה בכל הגילאים, בבתי ספר יסודיים, בחטיבות ביניים ובתיכונים
יעקב מזרחי:
 זה כמובן מעבר לשעות החובה שמקבלים ממשרד החינוך, כולל פעילות של סדנאות מחוץ לבתי ספר, גם בחברה היהודית וגם בחברה הערבית, כל אחת לפי הדגשים שלה
אלי אפללו:
יש לך באמת הרבה מאוד ניסיון בתחום הזה, והייתי רוצה לשאול אותך, נניח שאין לך בעיה של כסף, מה אתה חושב שצריך לעשות כדי להקטין את תאונות הדרכים בחצי?
תמי ברנע:
זה היעד, 30-50
יעקב מזרחי:
אנחנו מדברים על תוכנית שעוסקת בשבעה נושאים: תוכנית עיר בטוחה, שהמהות שלה להפחית את המהירות בערים ל-30 קמ"ש
יעקב מזרחי:
 הנושא השני הוא טיפול בכבישים הבין עירוניים במקומות שאנחנו יודעים שמתרחשות תאונות חזית-חזית בכבישים חד מסלוליים, בצמתים
יעקב מזרחי:
 הנושא השלישי שמדובר הוא נושא החברה הערבית, תוכנית ייחודית לחברה הערבית, שהיא שליש מהנפגעים בזמן שהיא רק 20% מהאוכלוסייה במדינה
יעקב מזרחי:
 לצד שלושת הנושאים האלו, אנחנו מדברים על טיפול בנהגים צעירים, גם שם ההיפגעות שלהם מעבר לאחוז שלהם באוכלוסייה
יעקב מזרחי:
 מדברים על טיפול ברוכבי אופנועים, שם מספר ההרוגים בשנים האחרונות הגיע, לצערי, גם ל-70, והם רק 4% מכלי הרכב
יעקב מזרחי:
 אנחנו מדברים על טיפול בכלי הרכב הכבדים, ואנחנו רואים שבכל הנושאים האלו צריך להגביר את האכיפה
יעקב מזרחי:
 אלו שבעת הנושאים שמרכיבים את התוכנית הרב-שנתית של הרלב"ד, וככול שנוכל לממש אותה אנחנו נתקדם
יעקב מזרחי:
 כרגע אנחנו מממשים אותם, לפחות שישה מתוך השבעה האלו, באשכול המפרץ
אלי אפללו:
 נעבור למשרד לביטחון לאומי
אלי אפללו:
 נסיים עם המשפט האחרון שלך שאומר נדרשת אכיפה
אילן גילאון:
אני רמ"ד מחקר ומידע של אגף התנועה
אילן גילאון:
 אם אנחנו מדברים על הורדת תאונות דרכים, האכיפה היא אכן אלמנט חשוב מאוד, אבל לא פחות חשוב המשך השרשרת
אילן גילאון:
 זאת אומרת שיהיו מועדים לבתי משפט שייצרו את ההרתעה, כי אם עובר הרבה זמן בין הדוח שמקבלים עד לנקודת הזמן שבה הם נשפטים, כבר אין פה את אפקט ההרתעה
אלי אפללו:
אבל זה התפקיד שלכם
אלי אפללו:
 אתם יכולים להוציא גם מיידי, לא?
אילן גילאון:
אנחנו יכולים להוציא מיידי, אבל יש לא מעט נושאים, בהם נהיגה ללא רישיון נהיגה ונושאים חמורים ורצידיביסטיים אחרים, שאנחנו כבר צריכים להגיע איתם לבתי משפט
אילן גילאון:
 יש הרבה בקשות להישפט, כי כולם למדו שאם אני נותן דוח עם ברירת משפט אז כדאי לבקש להישפט, כי אולי לא יגיע מועד המשפט
אילן גילאון:
 זאת אומרת, המשך השרשרת פה מאוד חשוב
אילן גילאון:
 הצד השני של אותו דבר זה האמצעים שעומדים לרשותנו, ופה אנחנו פועלים להכניס יותר מכשור אכיפה דיגיטלי, זה ייקח זמן
אילן גילאון:
 מה לעשות, שוטר זה דבר יקר, ואמצעי אכיפה דיגיטלי שיושב לא עולה הרבה כסף
אלי אפללו:
אני רוצה למקד אותך
אלי אפללו:
 נאמר פה על ידי הרלב"ד שרוב התאונות של הילדים הן בעיקר במקומות העירוניים, ושם אנחנו לא רואים שוטרים
אלי אפללו:
 איך אתם בעצם מטפלים או חושבים לטפל בנושא האכיפה? נמצא איתנו גם חבר הכנסת אחמד טיבי
אלי אפללו:
 דיברנו קודם על הסוגיה של התאונות במגזר הערבי
אלי אפללו:
 הגידול שהיה בארבע שנים האחרונות בתאונות שהיו בהן הרוגים ילדים היה רובו ביישובים הערביים
אלי אפללו:
 איך בעצם אנחנו מגיעים לאותם מקומות ביישובים העירוניים, שבהם בעצם אין שוטרים? יכול להיות שצריכה להיות שם יותר הסברה בנוסף לאכיפה, אם בכלל?
אחמד טיבי:
אין מדרכות, אין - - -
אלי אפללו:
זה נושא תשתית
נאור שירי:
אין תאורה
אלי אפללו:
מדרכה
אילן גילאון:
לעשות רגע סדר בדברים, ברשותכם
אילן גילאון:
 אנחנו אחראים על אכיפה
אילן גילאון:
 יש אלמנטים נוספים
אלי אפללו:
אנחנו נגיע עוד מעט גם למשרד החינוך ולמשרד התחבורה, ונדבר על הכול
אילן גילאון:
אנחנו משתפים איתם פעולה בדברים האלה כדי להגביר את ההרתעה של האכיפה
אילן גילאון:
 זאת אומרת, אם אין חינוך ואין הבנה של האכיפה והמשמעות שלה, אז אנחנו עובדים לחינם
אילן גילאון:
 פה יש לנו שיתופי פעולה גם עם הרלב"ד וגם עם אור ירוק וגופים נוספים
נאור שירי:
יש לי שאלה, אילן, כי דיברת על אמצעים דיגיטליים
אילן גילאון:
דיברתי באופן כללי ואני יורד לנושא של היפגעות ילדים ולתחום העירוני
אילן גילאון:
 בתחום העירוני יש לנו בעיה אמיתית
אילן גילאון:
 יש לנו הרבה תחנות עם מעט כוח אדם ואנחנו מנסים לאתר משאבים לנושא הזה
אילן גילאון:
 זה לא דבר פשוט וזה לא שאין משטרה, פשוט היא נבלעת בכל ההמולה שיש בתחום העירוני
אילן גילאון:
 יש לנו מקומות שהם קצת יותר מרוחקים ולשם באמת קשה לנו להגיע, כי המשטרה שלנו עסוקה באירועים ואיפה שיש מעט אירועים גם אין הרבה משטרה, ואז יש לנו בעיה
אלי אפללו:
אבל אתם משתפים פעולה עם השיטור העירוני, נכון?
נאור שירי:
אין שיטור עירוני, איזה שיטור עירוני? אין שוטרים
אלי אפללו:
שיטור עירוני זה שילוב בין המשטרה לבין הפיקוח, עושים סיורים
אלי אפללו:
 אני שואל האם גם נכנסים לנושא - - -
אילן גילאון:
הם מטפלים בבעיות מאוד ספציפיות, כי אין להם אפשרות לאכוף את כל חוקי התנועה
אילן גילאון:
 אנחנו מדברים פה על סלולרי, יש לנו בעיה אמיתית עם הדברים האלה
נאור שירי:
תודה על ההסבר
נאור שירי:
 אני מכיר, זה שיטור עירוני
נאור שירי:
 אני רק רוצה לסבר את האוזן, אדוני היושב-ראש
נאור שירי:
 למעלה מ-50% מיחידות השיטור העירוני כמעט ריקות משוטרים
דיאנה קוגן:
או לא עוסקות בזה
נאור שירי:
קודם כול, השיטור העירוני, במקומות שיש, ממש לא עוסק בזה
נאור שירי:
 יש רק 73 רשויות ברחבי המדינה שיש בהן שיטור עירוני
נאור שירי:
 אני אהיה קצת יותר בוטה – אין שוטרים, אתה לא רואה שוטרים, אני לא רואה שוטרים, אף אחד לא רואה שוטרים ברחובות
נאור שירי:
 האלימות בכביש היא עוד נספח שאנחנו לא מדברים, אבל בעיני זה גם איזה by product כשאין אכיפה
נאור שירי:
 מה שאותי מעניין זה האמצעים הדיגיטליים, כי אני כבר ויתרתי על הקטע של לראות שוטרים ברחובות
נאור שירי:
 אתה מנתניה, יש לכם גם תחנה וגם שיטור עירוני
נאור שירי:
 אני בא מיישוב ספר, הוד השרון, שיש בקושי שוטר, שוטר וחצי בכל העיר
נאור שירי:
 אז אני רוצה להבין למה אין אכיפה דיגיטלית, למה אין אמצעי אכיפה, ולמה אין שיתוף פעולה עם הרשויות ברמה של שוויון בנטל של יכולת האכיפה
נאור שירי:
 הרי אם היום ילד בן עשר נוסע בקורקינט בלי קסדה על הכביש, מרכיב ארבעה חברים איתו, הפקח ברשות העירונית לא יכול לדבר איתו בכלל, לא יכול לפנות אליו
אילן גילאון:
גם השוטרים לא כל-כך, כי הם לא בני ענישה, אל תשכח
נאור שירי:
אז שם צריך לטפל
נאור שירי:
 צריך לייצר בתי משפט בדרג נמוך שיודעים לטפל בדברים האלה הרבה יותר מהר
נאור שירי:
 לא צריך להגיע לשופט רגיל